Roberto Cortés Alonso

Roberto Cortés Alonso (Zaragoza, 1972 - 2015). Licenciato en Dreito en a Universidat de Zaragoza, estió un escritor en luenga aragonesa. Miembro d'o Consello d'a Fabla Aragonesa dende 1997, ha publicato textos en revistas como Fuellas, Luenga & fablas, Rolde, etc. como "Notas ta o debate sobre a traducción / adaptación d'a toponimia forana en aragonés" (2000), "Breu replega de poesía asturiana autual" (2001) u "Tres poemas, tres luengas" (2005). Yera uno d'os escritors en aragonés mas cosmopolitas.

O poema "O dispertar de l'esprito de l'onso" d'a obra suya Cheografía personalizata inspiró o títol y conteniu d'o libro O despertar de l'onso, escrito por cualques chóvens escritors en aragonés en 2010.

Obras
 Poesía 
 Escais d'un zarpau d'intes (Premio Ana Abarca de Bolea 1994).
 Cuaderno irlandés (1998).
 Zagueras indezisions (Premio Sietemo 1999).
 Cheografía personalizata (Premio Lo Grau 2000).
 Entre os repuis d'o buedo (2002).
 Sobre o 20% de reyalizazión d'o Plan B (2002).
 Requien per nusatros (Premio Ana Abarca de Bolea 2003).
 A contrazierzo (Premio Lo Grau 2006).

 Relato curto 
 O zaguer ibierno (2001).
 Baxo as telleras. Berlín'00 (Premio Narrativa en Aragonés "Universidad de Zaragoza" 2001).

 Se veiga tamién 
 O despertar de l'onso.

Categoría:Escritors d'Aragón
Categoría:Escritors en aragonés
Categoría:Muertos en Zaragoza
Categoría:Naixius de Zaragoza
Categoría:1972 (naixencias)
Categoría:2015 (muertes)